Document ID: 32005R0790

UREDBA KOMISIJE (ES) št. 790/2005
z dne 25. maja 2005
o spremembi Uredbe Sveta (ES) št. 2406/96 o določitvi skupnih tržnih standardov za nekatere ribiške proizvode
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 104/2000 z dne 17. decembra 1999 o skupni tržni ureditvi za ribiške proizvode in proizvode iz ribogojstva (1) in zlasti člena 2(3) Uredbe,
ob upoštevanju naslednjega:
(1)
Člen 2(1) Uredbe (ES) št. 104/2000 določa, da se za proizvode iz člena 1 navedene uredbe ali skupine teh proizvodov lahko določijo skupni tržni standardi.
(2)
Priloga IV k Uredbi (ES) št. 104/2000 našteva nekatere vrste, za katere veljajo intervencijski mehanizmi. Akt o pristopu iz leta 2003 določa, da se papalina doda k navedeni prilogi.
(3)
Vzpostavitev skupnih tržnih standardov, usklajenih po vsej Skupnosti, je zlasti pomembna za pravilno delovanje intervencijskih mehanizmov, določenih z Uredbo (ES) št. 104/2000.
(4)
O spremembi Uredbe Sveta (ES) št. 2406/96 z dne 26. novembra 1996 o določitvi skupnih tržnih standardov za nekatere ribiške proizvode (2) določa, da se papalina doda k navedeni prilogi. Navedeno uredbo je treba spremeniti tako, da bo zajemala tudi papalino.
(5)
Ukrepi, predvideni s to uredbo, so v skladu z mnenjem Upravljalnega odbora za ribiške proizvode -
SPREJELA NASLEDNJO UREDBO:
Člen 1
Uredba (ES) št. 2406/96 se spremeni na naslednji način:
1.
V členu 3(1) se doda naslednja alinea:
„-
Papalina (Sprattus sprattus)“;
2.
Prilogi I in II se spremenita:
(a)
V točki B (modra riba) Priloge I se doda beseda „papalina“.
(b)
V Prilogi II se doda vnos, določen v Prilogi k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. maja 2005

Labels: 7
3
6